เรื่องร้องเรียน (ทางเท้า) วันที่ 2022-06-13 07:49:43 — แขวงบางจาก เขตพระโขนง กรุงเทพมหานคร
ตามที่ได้มีการแจ้งเรื่องการติดป้ายโฆษณาโดยไม่ได้รับอนุญาต ที่เสาไฟฟ้า ริมทางเท้าในซอยสุขุมวิท 64 เมื่อวันที่ 11 มิ.ย. 64 และสำนักงานเขตแจ้งว่าส่งเจ้าหน้าที่ไปตรวจสอบเมื่อวันจันทร์ที่ 13 มิ.ย. 65 พบว่าไม่มีการติดตั้งป้ายโฆษณาตามที่แจ้ง นั้น

ผู้แจ้งเห็นว่าการดำเนินการดังกล่าวยังไม่สอดคล้องกับจุดประสงค์ที่ได้มีการแจ้ง เนื่องจากตามข้อมูลที่แจ้งปรากฏชัดเจนแล้วว่าผู้ติดตั้งจะมีการติดป้ายในคืนวันศุกร์และเก็บป้ายกลับในคืนวันอาทิตย์ การที่ส่งจนท.ลงตรวจสอบในวันจันทร์ย่อมไม่พบป้ายลักษณะดังกล่าวอย่างแน่นอน ดังนั้น สิ่งที่สำนักงานเขตควรดำเนินการคือตรวจสอบข้อเท็จจริงว่ามีการติดตั้งป้ายในลักษณะดังกล่าวระหว่างคืนวันศุกร์จนถึงคืนวันอาทิตย์หรือไม่ หากมีการติดตั้งจริง สำนักงานเขตมีแนวทางการแก้ปัญหาอย่างไร หรือสามารถติดตามตัวผู้ติดตั้งป้ายได้หรือไม่ เพื่อเป็นการแก้ปัญหาที่ต้นเหตุ  (ป้ายลักษณะนี้มีเป็นจำนวนมากในพื้นที่)